Ruĝa Rivero de la Nordo

La Ruĝa Rivero de la Nordo (angle Red River of the North aŭ simple Red River, france Rivière Rouge du Nord) estas nordamerika rivero fluanta inter la usonaj ŝtatoj Minesoto kaj Norda Dakoto kaj tra la kanada bordo ĝis Manitobo. Ĝia longeco estas 885 kilometrojn kaj ĝia fino estas en Lago Vinipego.

Kelkaj urboj formiĝis flanke de la Ruĝa Rivero, el kiuj la plej grandaj estas Fargo kaj Grand Forks.

La rivero inundiĝas nemalofte. La plej katastrofaj inundoj estis en la jaroj 1950 kaj 1997; la ĉi-lasta rubigis grandan parton de Grand Forks kaj dislokigis pli ol 50 mil loĝantojn.

Kategorio:Riveroj en Kanado
Kategorio:Riveroj en Minesoto
Kategorio:Riveroj en Manitobo
Kategorio:Riveroj en Norda Dakoto
Kategorio:Internaciaj riveroj en Nordameriko